સુરતના લિંબાયત વિસ્તારના બે યુવકોને માર મારીને અને ધાર્મિક લાગણી દુભાવતો વીડિયો વાઈરલ થયો હતો. આ વીડિયો ફરતા થતા સુરતના લધુમતિ સમાજના લોકોમાં રોષ ફેલાયો હતો. ધાર્મિક લાગણી દુભાવતો આ વીડિયો સુરતના લિંબાયત વિસ્તારનો છે તેવુ સામે આવ્યું હતું. વીડિયોનાં કારણે આ લોકોની ધાર્મિક લાગણી દુભાઈ હોવાથી પોલીસ દ્વારા તાત્કાલિક આરોપી સામે ફરિયાદ નોંધીને તેને ઝડપી પડવા માટે માંગ લોકોએ કરી હતી. રવિવારની રાત્રે મુસ્લિમ સમાજના લોકો પોતાની માંગ સાથે લિંબાયત પોલીસ સ્ટેશન પહોંચ્યા હતા. જ્યાં તેમણે ધાર્મિક લાગણી દુભાવતી વીડિયો ક્લિપ વાયરલ કરનારાઓની તાત્કાલિક ધરપકડ કરવા માંગ કરી હતી.